Diari Oficial de la Generalitat Valenciana


Sumari del DOGV 3413, del 15-01-1999 (1999/251)

ORDRE de 7 de gener de 1999, de la Conselleria de Benestar Social per la qual s'amplia el termini habilitat per a la sol·licitud d'ajudes destinades a la realització en l'exercici de 1999 de programes i/o activitats que, relacionats amb els fins de la Direcció General de la Dona, estiguen dirigides a la promoció de la igualtat real i efectiva entre l'home i la dona en tots els àmbits, en el marc del Pla d'Igualtat d'Oportunitats del Govern Valencià; convocades mitjançant l'Ordre de la Conselleria de Benestar Social de 4 de desembre de 1998.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3413

Data del DOGV
:   15-01-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/251


Data del document
:   07-01-1999

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * suport econòmic
    * dona
    * condició de la dona
    * ajuda pública

ORDRE de 7 de gener de 1999, de la Conselleria de Benestar Social per la qual s'amplia el termini habilitat per a la sol·licitud d'ajudes destinades a la realització en l'exercici de 1999 de programes i/o activitats que, relacionats amb els fins de la Direcció General de la Dona, estiguen dirigides a la promoció de la igualtat real i efectiva entre l'home i la dona en tots els àmbits, en el marc del Pla d'Igualtat d'Oportunitats del Govern Valencià; convocades mitjançant l'Ordre de la Conselleria de Benestar Social de 4 de desembre de 1998. [1999/251]
  
El Diari Oficial de la Generalitat Valenciana del passat catorze de desembre, inseria la publicació de l'Ordre de 4 de desembre de 1998, de la Conselleria de Benestar Social per la qual es convocaven ajudes destinades a la realització en l'exercici de 1999 de programes i/o activitats que, relacionats amb els fins de la Direcció General de la Dona, estiguen dirigits a la promoció de la igualtat real i efectiva entre l'home i la dona en tots els àmbits, en el marc del Pla d'Igualtat d'Oportunitats del Govern Valencià.
  
Atés que el termini de trenta dies naturals habilitats per a la presentació de sol·licituds, podria resultar escàs, ateses les dates en què ens trobem i l'exigència d'acompanyar les sol·licituds amb el projecte d'activitats anuals de les associacions sol·licitants, s'estima convenient dur a cap una ampliació del termini inicialment establert a fi de facilitar la concurrència a la convocatòria del major nombre possible d'associacions de dones.
  
Així doncs, per raó de tot l'anterior i fent ús de les atribucions concedides per l'article 35 de la Llei 5/1983, de la Generalitat Valenciana, de 30 de desembre, a proposta de la Direcció General de la Dona,
  
ORDENE
  
Article únic
  
S'amplia fins al dia 15 de febrer de 1999 el termini de presentació de sol·licituds per prendre part en la convocatòria d'ajudes destinades a la realització en l'exercici de 1999 de programes i/o activitats que, relacionades amb els fins de la Direcció General de la Dona, estiguen dirigits a la promoció de la igualtat real i efectiva entre l'home i la dona en tots els àmbits, en el marc del Pla d'Igualtat d'Oportunitats del Govern Valencià; duta a cap mitjançant l'Ordre d'aquesta Conselleria de Benestar Social de 4 de desembre de 1998 (DOGV núm. 3.392, de 14 de desembre de 1998).
  
Disposicions finals
  
Primera
  
S'autoritza la Direcció General de la Dona perquè, en l'àmbit de les seues competències, adopte les mesures necessàries per al desenvolupament i l'execució d'aquesta ordre.
  
Segona
  
Aquesta ordre entrarà en vigor l'endemà de la seua publicació al Diari Oficial de la Generalitat Valenciana.
  
Tercera
  
Contra aquesta ordre, que exhaureix la via administrativa, es podrà interposar un recurs contenciós administratiu, en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana.
  
València, 7 de gener de 1999
  
La consellera de Benestar Social